LAOAG CITY – Balligi a natiliw ti napagtipon a puwersa ti PNP ti ciudad ti Laoag ken Philippine Drug Enforcement Agency (PDEA) ti maysa a drug pusher iti naiwayat a drug buy bust operation iti ciudad ti Laoag.
Binigbig ni P/Supt. Jeffrey Gorospe, OIC chief of police ti PNP Laoag ti suspek a ni Julius Joy Reyes, agtawen ti 24, awanan ti asawa ken residente ti McKinley St., Brgy. 11 ti nasao a ciudad.
Naala dagiti otoridad iti ikot ti suspek ti dua a babassit a plastic sachet ken dua a dadakkel a sachet nga maatap a naglaon ti shabu, dua a lighter, uppat a pedaso ti 500 peso bills kas marked money, cellphone, nonprofessional driver’s license ken ti motorsiklo nga maatap nga us-usaren ti suspek iti operasyun ken transaksiyunna.
Segun kenni Gorospe, nabayag dan a sipsiputan dagiti aktibidad ni Reyes ken mapapati a maysa daytoy a bigtime drug pusher.
Atapen ti opisyal a ni Reyes ti nagal-alaan dagiti immuna a drug personalities nga natiliw dagiti otoridad.
Inbatad pay ti opisyal nga adda nagan a nadakamat ni Reyes nga adda pay pannakainaigna iti iligal a druga ngem daytoy ket nabayagen a naitulod idiay Muntinlupa.
ilo_Latn ilo_Latn ilo_Latn ilo_Latn ilo_Latn ilo_Latn